ananddey/assamese-wiki-corpus huggingface dataset:
হোক্কাইডো

হোক্কাইডো হৈছে জাপানৰ দ্বিতীয় বৃহত্তম দ্বীপ আৰু বৃহত্তম তথা একেবাৰে উত্তৰত অৱস্থিত প্ৰশাসনিক অঞ্চল। অতীতত এই দ্বীপৰ বিভিন্ন নাম আছিল, যেনে এযো, য়েযো, য়েছো আদি। হোক্কাইডো হোনশু দ্বীপৰ পৰা তসুগাৰু প্ৰণালীৰ দ্বাৰা বিচ্ছিন্ন। সমুদ্ৰৰ তলেৰে সেইকান সুৰংগৰ মাজেৰে দুই দ্বীপৰ মাজত ৰেল যোগাযোগ ব্যবস্থা আছে। ৰাজধানী চহৰ ছাপ্পোৰো হ'ল হোক্কাইডোৰ বৃহত্তম নগৰ। এই সমগ্ৰ দ্বীপ চৰকাৰী অধ্যাদেশৰ মাধ্যমে প্ৰত্যয়িত একমাত্ৰ নগৰ।

ইতিহাস

আইনু, নিভ্‌খ্‌ আৰু উৰোক জনজাতি আছিল প্ৰাকঐতিহাসিক হোক্কাইডো দ্বীপত প্ৰথম বসতি স্থাপন কৰা মানৱ জনগোষ্ঠী। নথিবদ্ধ ইতিহাসত হোক্কাইডোৰ প্ৰথম উল্লেখ পোৱা যায় ৭২০ খ্ৰীঃত ৰচিত নিহন শোকি নামৰ গ্ৰন্থত। এই গ্ৰন্থ অনুযায়ী ৬৫৮ৰ পৰা ৬৬০ খ্ৰীঃত আবে নো হিৰাফু নামৰ এজন সামৰিক অধিকৰ্তাই এক বিশাল নৌ বাহিনী আৰু সেনাবাহিনী লৈ উত্তৰৰ সমুদ্ৰৰ পৰা অভিযান চলাই আৰু মিছিহাছে তথা এমিছি জনগোষ্ঠীৰ সংস্পৰ্শলৈ আহে। হিৰাফু যিবোৰ অঞ্চললৈ গৈছিল তাৰ ভিতৰত এটা অঞ্চল আছিল । এই স্থানকেই অনেকে বৰ্তমানৰ হোক্কাইডো বুলি কব বিচাৰে। অৱশ্যে এই গ্ৰন্থখনৰ তথ্য সম্পৰ্কে অনেকে অনেক ধৰণৰ ব্যাখ্যা আগবঢ়ায়। এটা ব্যাখ্যা অনুযায়ী ৱাতাৰিছিমাৰ এমিছি জনগোষ্ঠীয়েই বৰ্তমানৰ হোক্কাইডোবাসী জনতা আইমু।

নাৰা আৰু হেইয়ান যুগত (৭১০-১১৮৫ খ্ৰীঃ) দেৱা প্ৰদেশ নামৰ জাপান চৰকাৰৰ এটা ঘাটিৰ লগত বাণিজ্য কৰিছিল। মধ্যযুগলৈকে হোক্কাইডোৰ অধিবাসীসকলক এযো বুলি মাতিবলৈ আৰম্ভ কৰা হয় আৰু হোক্কাইডোৰ নাম হয়
বা । এযোৰ মূল জীৱিকা আছিল চিকাৰ আৰু মাছ ধৰা। চাল আৰু লো তেওঁলোকে জাপানী সকলৰ পৰা আমদানি কৰিছিল।

মুৰোমাচি যুগত (১৩৩৬-১৫৭৩) জাপানী সকলে উছিমা উপদ্বীপৰ দক্ষিণে এটি জনপদ স্থাপন কৰে। যুদ্ধৰ শেষত ক্ৰমশঃ অধিক সংখ্যক জাপানী এই জনপদলৈ আহিবলৈ আৰম্ভ কৰে। জাপানী আৰু আইনু সকলৰ মাজত বিবাদ আৰম্ভ হয়। এই বিবাদ ক্ৰমশঃ বাঢ়ি বাঢ়ি যুদ্ধৰ ৰূপ লয়। ১৪৫৭ খ্ৰীঃত তাকেদা নোবুহিৰোৰ হাতত আইনু নেতা কোছামাইন নিহত হয় আৰু জাপানী সকলে আইনু সকলক পৰাস্ত কৰে। মাৎসুমে পৰিয়াল অন্যান্য জাপানী জনগোষ্ঠীৰ দৰেই য়ামাতো জাতিৰ উত্তৰসূৰী আছিল, কিন্তু উত্তৰ হোনহোৰ বাসিন্দা এমিছি সকল আছিল আইনু বংশজাত। কিন্তু মাৎসুমে পৰিয়ালৰ শাসনৰ সময়ত অধিকাংশ এমিছি য়ামাতো সকলৰ সৈতে মিলা-মিছাৰ ফলত শাৰীৰিক আৰু সাংস্কৃতিক দিশৰ পৰা য়ামাতো সকলৰ নিকটবৰ্তী হৈ পৰিছিল। ইয়াৰ ফলত স্থানীয় জনবিন্যাসৰ ইতিহাসত প্ৰতিষ্ঠাপন তত্ত্বৰ (অৰ্থাৎ আদিম জোমোন জনগোষ্ঠী পৰবৰ্তী য়ায়োই জনগোষ্ঠীৰ আগমনে লোপ পায়) পৰিবৰ্তে পৰিবৰ্তন তত্ত্ব, (অৰ্থাৎ জোমোনৰ পৰাই য়ায়োৰ উদ্ভব হয়) মতবাদৰ প্ৰচলন স্বাভাৱিক হিচাপে প্ৰতিভাত হৈ পৰিছিল।
]]ৰ মাৎসুমে সামন্ত মাৎসুমে তাকাহিৰো। ১০ ডিচেম্বৰ, ১৮২৯-৯ জুন, ১৮৬৬
সামন্ততন্ত্ৰৰ বিৰুদ্ধে আইনু সকলৰ অসংখ্য বিদ্ৰোহ অনুষ্ঠিত হয়, যাৰ ভিতৰত মুখ্য আছিল ১৬৬৯-১৬৭২ৰ ছাকুছাইনেৰ বিদ্ৰোহ। ১৭৮৯ত হোৱা মেনাছি-কুনাছিৰ বিদ্ৰোহো দমন কৰা হয়। এই বিদ্ৰোহৰ পৰা জাপানী আৰু আইনু শব্দ দুটা স্পষ্টভাৱে দুই পৃথক জনজাতিক চিনাক্ত কৰিবলৈ ব্যবহৃত হ‌য় আৰু মাৎসুমে পৰিয়ালে নিজকে 'বিশুদ্ধ জাপানী' হিচাপে প্ৰতিষ্ঠিত কৰে।

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:জাপান
শ্ৰেণী:সাগৰীয় দ্বীপ
পৰাগ কুমাৰ দাস

পৰাগ কুমাৰ দাস (; ১৯৬১-১৯৯৬) আছিল অসমৰ সংবাদপত্ৰ ‘অসমীয়া প্ৰতিদিন’ৰ ভূতপূৰ্ব সম্পাদক, সাংবাদিক, মানৱ অধিকাৰ কৰ্মী আৰু অসমত মানৱ অধিকাৰ সংগ্ৰামৰ এজন আগৰণুৱা। পৰাগ কুমাৰ দাসে দিল্লীৰ ছেইণ্ট ষ্টিফেন্‌চ মহাবিদ্যালয় আৰু দিল্লী অৰ্থনীতি বিদ্যালয়ত শিক্ষা গ্ৰহণ কৰিছিল। তেওঁ "মানৱ অধিকাৰ সংগ্ৰাম সমিতি" (MASS)-ৰো প্ৰতিষ্ঠাপক নেতা আছিল। তাৰ আগতে তেওঁ "গুৱাহাটী ষ্টক এক্সচেঞ্জ"ত প্ৰবন্ধক হিচাপে কাম কৰিছিল। ১৯৯৬ চনত ছালফাই তেওঁক হত্যা কৰে।
বিদেশী শাসকে নিষিদ্ধ ঘোষণা কৰিলে বুলিয়ে সেই (স্বাধীনতাৰ) প্ৰশ্নৰ চৰ্চা এৰাই চলাটো কাপুৰুষৰহে লক্ষণ হ'ব। আৰু কাপুৰুষে স্বাধীনতাৰ সপোন দেখাৰো কোনো নৈতিক অধিকাৰ থাকিব নোৱাৰে।
ভাৰত ৰাষ্ট্ৰ বোলা ধাৰণাটোৰ প্ৰতি যিহেতু আমাৰ কোনো আৱেগিক আনুগত্যও নাই, গতিকে ভাৰতীয় শাসকবৰ্গৰ ভুল- ভ্ৰান্তিৰ প্ৰতিফলন স্বৰূপ এই বন্ধকীৰ বোজা আমি বহন কৰি যোৱাৰো কোনো প্ৰশ্ন উঠিব নোৱাৰে। সেয়েহে, স্বতন্ত্ৰ ৰাজনৈতিক সত্তাৰ আধাৰত বিশ্ব অৰ্থনীতিৰ সৈতে নতুন এক সম্পৰ্কৰ বাবে দৰ-দাম কৰাটোৱেই হ'ব আমাৰ বাবে সবাতোকৈ মংগলজনক।
স্বতন্ত্ৰ অৰ্থনীতিৰ মূল সূত্ৰ হৈছে, স্বচ্ছল শান্তিপূৰ্ণ উদ্বেগবিহীন জীৱন- যাপনৰ বাবে যিখিনি নিত্য-ব্যৱহাৰ্যৰ প্ৰয়োজন, তাৰ যোগান পাৰ্যমানে ঘৰুৱা অৰ্থনীতিয়ে নিজে নিশ্চিত কৰা। যিসমূহ পণ্য আমি নিজে প্ৰস্তুত কৰিব নোৱাৰো, সেইবোৰৰ ব্যৱহাৰ পৰাপক্ষত এৰাই চলিব লাগিব। আৰু ঘৰুৱা অৰ্থনীতিয়ে যোগান ধৰিব নোৱাৰা, অথচ স্বচ্ছল জীৱন-যাপনৰ বাবে অপৰিহাৰ্য যেন চিহ্নিত হোৱা নিত্য-ব্যৱহাৰ্যহে আমদানি কৰা হ'ব।
উৎপাদনৰ সৈতে কোনো সম্পৰ্ক নথকা শিক্ষা ব্যৱস্থা এটা বলপূৰ্বক আমাৰ ওপৰত জাপি দি (চৰকাৰে) স্বাধীন সত্তাৰ ধ্যান-ধাৰণাকে মষিমূৰ কৰিব বিচাৰিছে৷

উৎস

Category:অসমৰ ব্যক্তি
Category:মৃত ব্যক্তি
নক্ষত্ৰৰ উদ‍্যান

নক্ষত্ৰৰ উদ‍্যান মানসী গগৈৰ এখন অসমীয়া ভাষাৰ কাব‍্য সংকলন। ২০২৫চনৰ নৱেম্বৰ মাহত প্ৰকাশিত।

উদ্ধৃতি

উৎস

শ্ৰেণী:অসমীয়া কবিতাৰ সংকলন
চিন্ময় বাৰ্মা

চিন্ময় বাৰ্মা হৈছে অসমৰ এজন পৰিচালক। ১৯৯৩ চনৰ ৭ আগষ্টত নলবাৰী জিলাত বাৰ্মাৰ জন্ম হয়।

প্ৰাথমিক জীৱন আৰু শিক্ষা

তেখেতে প্ৰাৰম্ভিক অৱস্থাত শংকৰদেৱ শিশু নিকেতন, নলবাৰীত নামভৰ্তি হয় আৰু সেইখনৰ পৰাই ২০১০ চনত অসমৰ মাধ্যমিক শিক্ষা ব’ৰ্ড (SEBA)ৰ দ্বাৰা পৰিচালিত HSLC (High School Leaving Certificate) পৰীক্ষাত অসমৰ ভিতৰত ৭ম স্থান অধিকাৰ কৰিছিল।

পৰবৰ্তী কালত, তেখেতে গুৱাহাটীৰ মাজমজিয়াত অৱস্থিত কটন বিশ্ববিদ্যালয় (তেতিয়াৰ কটন কলেজ)ৰ পৰা উচ্চ শিক্ষা গ্ৰহণ কৰে। তেখেতে (অসম বিজ্ঞান আৰু প্ৰযুক্তিবিদ্যা বিশ্ববিদ্যালয়)ৰ পৰা অভিযান্ত্ৰিক ডিগ্ৰী (ইঞ্জিনিয়াৰিং) সম্পূৰ্ণ কৰিছিল।

সৃষ্টিৰাজি

নং
নাম
বৰ্ষ
অভিনয়ত
উৎস
১
ঘোঁৰাপাক
২০২০
বেদব্ৰত বৰুৱা

২
যখিনী
২০২২
বেদব্ৰত বৰুৱা,জ্যোতিশ্ৰী আৰ ইউ বৈশ্য

৩
অহম
২০২২
ত্ৰিনয়ন ডেকা, জয়শ্ৰী পাটগিৰি

৬
হিজৰা
২০২৪
জংকি শৰ্মা, উদয়ন দুৱৰা

৭
তেজৰ টুকুৰা
২০২৩
দিক্ষিতা ৰাজবংশী

৯
অহল্যা
২০২৩
সমীক্ষা দাস, চন্দ্ৰাংকী ডেকা, কৰণ কুমাৰ দাস, দিক্ষীতা ৰাজবংশী

সাফল্য

তেখেতৰ দ্বাৰা পৰিচালিত অহল্যা নামৰ চুটি ছবিখনে শেহতীয়াকৈ ইণ্ডো-ফ্ৰান্স আন্তঃৰাষ্ট্ৰীয় চলচ্চিত্ৰ মহোৎসৱ ২০২৩, ত নিৰ্বাক ছবিৰ শিতানত শ্ৰেষ্ঠ ছবি হিচাপে বঁটা লাভ কৰিবলৈ সক্ষম হৈছিল।

লগতে চাওক

যখিনী (চুটি ছবি)

তথ্য সংগ্ৰহ

বাহ্যিক সংযোগ

শ্ৰেণী:চিত্ৰশিল্পী
শ্ৰেণী:চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া চলচ্চিত্ৰৰ সৈতে জড়িত ব্যক্তি
অনিৰ্বাণ (চলচ্চিত্ৰ)

অনিৰ্বাণ ১৯৮১ চনত মুক্তি লাভ কৰা এখন ক'লা-বগা অসমীয়া চলচ্চিত্ৰ। এইখন ড° ভবেন্দ্ৰ নাথ শইকীয়া পৰিচালিত দ্বিতীয়খন ছবি। ড° শইকীয়াৰ অন্যান্য ছবিৰ দৰে এইখনৰো কাহিনী তেখেতৰে এটা চুটিগল্পৰ পৰা লোৱা হৈছিল। গল্পটো আছিল 'প্ৰহৰী'; ৰচনা কাল ১৯৬০ চন। ছবিখনত কোনো গীত নাছিল। তেখেতে পৰিচালনাৰ উপৰিও ছবিখনৰ চিত্ৰনাট্য আৰু সংলাপো ৰচনা কৰিছিল। প্ৰযোজক আছিল তেখেতৰ পত্নী প্ৰীতি শইকীয়া। অনিৰ্বাণে আঞ্চলিক ভাষাৰ শ্ৰেষ্ঠ ছবিৰ 'ৰজত কমল' বঁটা লাভ কৰিছিল।

পুৰস্কাৰ

১৯৮১ চনত অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা (ৰজত কমল) লাভ কৰে।

অভিনয়ত

ভোলা কটকী,
ৰুণু গোস্বামী,
সংগীতা শইকীয়া
আনন্দ মোহন ভাগৱতী
উৎপল চক্ৰৱৰ্তী
হেমন্ত দত্ত
বিদ্যুত চক্ৰৱৰ্তী
ববিতা শৰ্মা
কামিনী বৰুৱা
ৰীতু দাস
অনন্ত গগৈ
ঈশান বৰুৱা
চিৰন্তন হাজৰিকা

কলা-কুশলী

(তথ্যপেৰাত উল্লেখ নথকা)
কাৰিকৰী সহকাৰী: অৰুণ গুহ ঠাকুৰতা
সহকাৰী পৰিচালক: গুণসিন্ধু হাজৰিকা, মাণিক বৰা
শব্দযন্ত্ৰী: পীযুষ কান্তি ৰয়
ৰূপসজ্জা: দেবী হালদাৰ

তথ্যসূত্ৰ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮১ বৰ্ষৰ চলচ্চিত্ৰ
শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়

শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয় গুৱাহাটী, অসমত অৱস্থিত একমাত্ৰ স্বাস্থ্য বিজ্ঞানৰ বিশ্ববিদ্যালয় তথা উত্তৰ-পূৱ ভাৰতৰ প্ৰথমখন স্বাস্থ্য বিজ্ঞানৰ বিশ্ববিদ্যালয়। ‌ এই বিশ্ববিদ্যালয়খনি অসম চৰকাৰে ২০০৯ চনত সমগ্ৰ অসম ৰাজ্যৰ চিকিৎসা বিজ্ঞানৰ শিক্ষা আৰু ইয়াৰ মানদণ্ড উন্নতিৰ হেতুকে শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয় আইন ২০০৭ৰ দ্বাৰা স্থাপন কৰে। ‌

অৱস্থান

বিশ্ববিদ্যালয়খনি অস্থায়ীভাৱে গুৱাহাটী চিকিৎসা মহাবিদ্যালয়ৰ দ্বিতীয় মহলাৰ পৰা সঞ্চালন কৰি থকা হৈছে। ‌

পাঠ্যক্ৰমসমূহ

স্নাতক পাঠ্যক্ৰম

বেচ্চেলৰ অৱ মেডিচিন আৰু বেচ্চেলৰ অৱ চাৰ্জৰী
বেচ্চেলৰ অৱ ডেণ্টেল চাৰ্জৰী
বেচ্চেলৰ অৱ আৰ্য়ুবেদিক মেডিচিন আৰু চাৰ্জৰী
বেচ্চেলৰ অৱ হোমিঅ'পেথি মেডিচিন আৰু চাৰ্জৰী
বেচ্চেলৰ অৱ ফাৰ্মাচী
বেচ্চেলৰ অৱ নাৰ্চিং

স্নাতকোত্তৰ পাঠ্যক্ৰম

ডক্টৰ অৱ মেডিচিন
মাষ্টাৰ অৱ চাৰ্জৰী
মাষ্টাৰ অৱ ডেণ্টেল চাৰ্জৰী

ডিপ্লোমা পাঠ্যক্ৰম

অন্তৰ্ভুক্ত মহাবিদ্যালয়

চিকিৎসা মহাবিদ্যালয়

অসম চিকিৎসা মহাবিদ্যালয়
গুৱাহাটী চিকিৎসা মহাবিদ্যালয়
শিলচৰ চিকিৎসা মহাবিদ্যালয়
যোৰহাট চিকিৎসা মহাবিদ্যালয়
ফখৰুদ্দিন আলী আহমেদ চিকিৎসা মহাবিদ্যালয়
তেজপুৰ চিকিৎসা মহাবিদ্যালয়
ডিফু চিকিৎসা মহাবিদ্যালয়
লখিমপুৰ চিকিৎসা মহাবিদ্যালয়
ধুবুৰী চিকিৎসা মহাবিদ্যালয়
নগাঁও চিকিৎসা মহাবিদ্যালয়
নলবাৰী চিকিৎসা মহাবিদ্যালয়
কোকৰাঝাৰ চিকিৎসা মহাবিদ্যালয়
তিনিচুকীয়া চিকিৎসা মহাবিদ্যালয় আৰু চিকিৎসালয়

দন্ত চিকিৎসা মহাবিদ্যালয়

আঞ্চলিক দন্ত চিকিৎসা মহাবিদ্যালয় আৰু চিকিৎসালয়
চৰকাৰী দন্ত চিকিৎসা মহাবিদ্যালয়, ডিব্ৰুগড়
চৰকাৰী দন্ত চিকিৎসা মহাবিদ্যালয়, শিলচৰ

আৰ্য়ুবেদিক চিকিৎসা মহাবিদ্যালয়

চৰকাৰী আৰ্য়ুবেদিক চিকিৎসা মহাবিদ্যালয়

ফাৰ্মাচী মহাবিদ্যালয়

নাৰ্চিং মহাবিদ্যালয়

তথ্য সংগ্ৰহ

শ্ৰেণী:অসমৰ বিশ্ববিদ্যালয়সমূহ
কবিশেখৰ পাত্ৰ

কৱিশেখৰ পাত্ৰ' (১৭ শতিকা) কোচ হাজোৰ কাননগো পদাধিকাৰী আছিল। পিতৃ কৱীন্দ্ৰ পাত্ৰৰ পাছত মোগল সম্ৰাট জাহাঙ্গীৰৰপৰা কোচ হাজোৰ কাননগো পদ পায়। বাদচাহে 'ৰজা' উপাধি দিছিল আৰু বহুতো মাটি-সম্পত্তিও দান কৰিছিল। কোচবিহাৰৰ ৰজা প্ৰাণনাৰায়ণৰ সভাপণ্ডিত আছিল। দৰঙৰ ৰজা ধীৰনাৰয়ণৰ দিনত প্ৰতাপশালী হৈ পৰে। ৰঙামাটি কৱিশেখৰ পাত্ৰৰ 'ৰাজধানী' আছিল।

তথ্য সমল

শ্ৰেণী:সংক্ষিপ্ত জীৱনী
ৰংবং তেৰাং

ৰংবং তেৰাং অসমৰ এজন প্ৰসিদ্ধ লেখক আৰু শিক্ষাবিদ। কাৰ্বি সাহিত্য সভাৰ সম্পাদকৰ দায়িত্ব গ্ৰহণ কৰা প্ৰথম জন ব্যক্তি আছিল। তেখেতে ঘাইকৈ অসমীয়া আৰু কাৰ্বি ভাষাত সাহিত্য ৰচনা কৰি আহিছে। ইয়াৰ উপৰিও অসম সাহিত্য সভাৰ সভাপতিৰ দায়িত্ব দুবাৰকৈ তেখেতক অৰ্পণ কৰা হৈছিল। ৰংবং তেৰাঙৰ জীৱনৰ আদৰ্শ ব্যক্তি আছিল জাতিৰ পিতা মহাত্মা গান্ধী। ৰংবং তেৰাঙে পাহাৰ ভৈয়ামৰ মাজৰ একতাৰ জৰীডাল অধিক কটকটীয়া কৰাত দৃঢ় পদক্ষেপ লৈছিল। কাৰ্বি সমাজৰ পৰা কিছুদিন আঁতৰি থাকিও কাৰ্বি আংলঙৰ জলবায়ু, নদ-নদী, পৰ্বত-পাহাৰ আদি প্ৰাকৃতিক পৰিবেশৰ লগত নিজকে খাপখুৱাই পাহাৰীয়া অঞ্চলৰ ছাত্ৰ-ছাত্ৰীক কিদৰে শিক্ষিত কৰিব পাৰি তাৰ বাবে চিন্তা কৰিছিল। কেৱল সাহিত্যৰ সাধনাৰেই নহয় শিক্ষকতাৰেও কাৰ্বি আংলং আৰু অসমৰ সমাজ জীৱনত বিশেষ ভাবে প্ৰভাৱ পেলোৱা ৰংবং তেৰাং সকলো বয়সৰ ব্যক্তিৰ বাবে প্ৰেৰণাৰ উৎস। ১৯৮৯ চনত ভাৰত চৰকাৰে তেখেতক পদ্মশ্ৰী বঁটা প্ৰদান কৰিছিল।

সাহিত্য জগতলৈ বৰঙণি

১৯৬৬ চনত তেওঁ কাৰ্বি সাহিত্য সভাৰ সম্পাদকৰ দায়িত্ব গ্ৰহণ কৰে আৰু ১৯৬৬ চনৰ পৰা ১৯৮৩ চনলৈ এই সুদীৰ্ঘ সময়লৈ সম্পাদকৰ দায়িত্ব বহন কৰিছিল। অসমীয়া ভাষা, সাহিত্যলৈ আগবঢ়োৱা বিশেষ অৱদানৰ বাবে তেখেতক অসম সাহিত্য সভাৰ ধেমাজি অধিৱেশন, ২০১০ বৰ্ষত বৈঠালাংছু বিশেষ বাৰ্ষিক অধিৱেশন আৰু দেৰগাঁও অধিৱেশনৰ সভাপতি হিচাপে নিৰ্বাচিত হৈছিল ৰংবং তেৰাঙৰ মনোবল আৰু প্ৰচেষ্টাৰ বাবেই ২০১০ ৰ কাৰ্বি আংলং জিলাৰ বৈঠালাংছুৰ বিশেষ বাৰ্ষিক অধিৱেশন সকলো অপায়-অমঙ্গলকো নেওচি স্থানীয় ৰাইজে অনুষ্ঠিত কৰিব পাৰিছিল। তদুপৰি তেওঁ কাৰ্বি ভাষাত সোমাই থকা অসমীয়া আৰু খাচী শব্দবিলাক উলিয়াই সুন্দৰ বিশ্লেষণেৰে পাঠক সমাজলৈ আগবঢ়াইছিল। অসমৰ বিভিন্ন জনগোষ্ঠীৰ মাজত, পৰ্বত-ভৈয়ামৰ মাজত তেওঁৰ ৰচনাই এডাল সংযোগী সূতাৰ দৰে কাম কৰিছিল।

প্ৰাপ্ত বঁটাসমূহ

পদ্মশ্ৰী বঁটা (১৯৮৯),
বিষ্ণুৰাভা বঁটা (১৯৮১),
অসম প্ৰকাশন পৰিষদ বঁটা (১৯৮১),
মাধৱদেৱ বঁটা (২০০৮),
চ্যু-কা-ফা বঁটা (২০০৯),
ডি-লিট উপাধি: কটন বিশ্ববিদ্যালয় (২০২২)

সাহিত্য কৰ্ম

উপন্যাস
কাৰ্বিলাম তাছাস (১৯৭৪, কাৰ্বি-অসমীয়া-ইংৰাজী ত্ৰিভাষিক অভিধান)
ৰংমিলিৰ হাঁহি (১৯৮১)
জাক হেৰুওৱা পক্ষী (২০০৫)
নীলা আৰ্কিড (২০০১)
ক্ৰান্তিকালৰ অশ্ৰু (২০০৫)
মিৰবিন (২০০৯)
লাংছলিয়েটৰ ক্ৰাক্ৰুং
বন ফৰিঙৰ গীত
সমন্বয় প্ৰবাহ
স্মৃতিৰ পাপৰি

ব্যাকৰণ সংকলন
কাৰবি লামকুৰ
কৰ্বি অসমীয়া পাঠ
কাৰ্বি লামতাছাম
দলা আলুন
গণনাপুথি
কাৰবি কালাখা আকিতাপ

অনুবাদ
শ্ৰীমদ্ভাগৱতগীতা (কাৰ্বি ভাষা)

আত্মজীৱনী
মোৰ জন্ম হোৱাটো অন্তত:সঁচা

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:পদ্মশ্ৰী বঁটা বিজয়ী
শ্ৰেণী:অসম সাহিত্য সভাৰ সভাপতি
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:কাৰ্বি জনগোষ্ঠীৰ ব্যক্তি
এক তাল (তবলা)

এক তাল হৈছে বাৰ মাত্ৰাৰ এটি তাল।

ঠেকা

তলত একতালৰ ঠেকা দিয়া হ'ল--

ধিন ধিন ।
ধা ধা ।
তুন না ।
কত্‌ তা ।
ধাগে তেটে ।
ধিন তেটে ।

ঠেকাৰ বিৱৰণ

একতালৰ ঠেকাত বাৰ মাত্ৰা আছে। একতাল এক সমপদী তাল, অৰ্থাৎ একতালৰ প্ৰতিটো বিভাগত সমান সমান মাত্ৰা আছে। একতালৰ ৬টা বিভাগ আছে, প্ৰতিটো বিভাগত ২ মাত্ৰাকৈ আছে। একতালৰ প্ৰথম মাত্ৰাত সম্‌, ৩য়, ৭ম্‌ মাত্ৰাত খালি আৰু ৫ম্‌, ৯ম্‌ আৰু একাদশ মাত্ৰাত তালি আছে।

তথ্য সংগ্ৰহ

শ্ৰেণী:তাল
কেপ্ৰ’নি Ca.48 বিমান দুৰ্ঘটনা

১৯১৯ চনৰ ২ আগষ্টত ইটালীৰ ভেৰোনাত কেপ্ৰ’নি Ca.48 বিমান দুৰ্ঘটনাগ্ৰস্ত হয়। জাহাজত থকা সকলোৰে মৃত্যু হয় আৰু বিভিন্ন সূত্ৰই মৃত্যুৰ সংখ্যা ১৪,

হতাহত

সূত্ৰসমূহে একমত যে বিমানখনত থকা সকলোৱে দুৰ্ঘটনাত মৃত্যুবৰণ কৰে যদিও জাহাজখনত থকা লোকৰ সংখ্যাৰ ক্ষেত্ৰত পাৰ্থক্য আছে। দুৰ্ঘটনাৰ পাঁচ দিনৰ পাছত প্ৰকাশিত এক সূত্ৰই দাবী কৰিছে যে ১৪ জন – বিমানখনৰ দুজন পাইলট; ইটালীৰ পাঁচজন বিশিষ্ট সাংবাদিক, ইয়াৰে টুলো মৰ্গানি; আৰু সাতজন কেপ্ৰ'নি কোম্পানী মেকানিক – জাহাজখনত আছিল। পিছৰ সূত্ৰসমূহে অধিক ব্যাখ্যা নিদিয়াকৈ মৃত্যুৰ সংখ্যা ১৫ আৰু ১৭ বুলি কয় আৰু আন এজনৰ নামেৰে বিমানখনত নিহত মুঠ ১৬ জন লোকক চিনাক্ত কৰে।

তথ্যসূত্ৰ

শ্ৰেণী:বিমান দুৰ্ঘটনা
অম্বিকানাথ বৰা

অম্বিকানাথ বৰা (; ১৮৯১ - ১৯৬৮) এগৰাকী লেখক আৰু শিক্ষাবিদ আছিল।

জন্ম আৰু শিক্ষাজীৱন

জন্মস্থান কামৰূপ জিলাৰ গুৱাহাটী। পিতৃৰ নাম সত্যনাথ বৰা আৰু মাতৃৰ নাম ভুৱনেশ্বৰী। কটন কলেজিয়েট আৰু কটন কলেজৰ পৰা প্ৰাথমিক আৰু মাধ্যমিক শিক্ষা লৈ কলিকতাৰ পৰা বাণিজ্য বিষয়ত উচ্চ শিক্ষা গ্ৰহণ কৰে।

কৰ্মজীৱন

কলিকতা বিশ্ববিদ্যালয়ত অসমীয়া বিষয়ৰ স্নাতকোত্তৰ মহলা প্ৰতিষ্ঠা কৰাত গুৰুত্বপূৰ্ণ ভূমিকা পালন কৰে। সেই বিভাগতে তেওঁ অধ্যাপনাও কৰিছল।

সাহিত্যিক অৱদান

কবিতা, প্ৰবন্ধ ইত্যাদি 'ঊষা' আলোচনীত প্ৰকাশ হয়। 'কক্মিণী হৰণ' নাট সম্পাদনা কৰি প্ৰকাশ কৰে। হেমচন্দ্ৰ গোস্বামীৰ 'অসমীয়া সাহিত্যৰ চানেকি' গ্ৰন্থখনৰ প্ৰণয়নত আগভাগ লৈছিল।

তথ্য সংগ্ৰহ

শ্ৰেণী:অসমীয়া সাহিত্যিক
জেছি লেভিংটন ইভান্স

জেছি লেভিংটন (বা লেভাৰ) ইভান্স (১৮৬০–১৯৪৩) আছিল এগৰাকী অষ্ট্ৰেলিয়ান শিল্পী, যিয়ে প্লেইন এয়াৰ ইম্প্ৰেছনিষ্ট চিত্ৰকলাত বিশেষ দক্ষতা দেখুৱাইছিল।

জীৱনী

জেছি লেভিংটন ইভান্সৰ জন্ম ১৮৬০ চনৰ ২৫ মাৰ্চত নিউ চাউথ ৱেলছৰ এলবেৰীত হৈছিল আৰু ১৯৪৩ চনৰ ১২ মে’ত ভিক্টোৰিয়াৰ ব্ৰাইটনত তেওঁৰ মৃত্যু হয়। তেওঁ কেতিয়াবা জেছি লেভাৰ ইভান্স বুলিও পৰিচিত আছিল। তিনিগৰাকী ভগ্নীৰ ভিতৰত তেওঁ আছিল এগৰাকী। তেওঁৰ দেউতাক বহু বছৰ ধৰি মাৰে নদীৰ কাষত ষ্ট’ৰকিপাৰ হিচাপে কাম কৰিছিল। তেওঁৰ এগৰাকী ভগ্নী এথেল আমেলিয়া মাৰে ইভান্সে সংগীতত মনোনিৱেশ কৰিছিল, আনহাতে জেছি ইভান্সে ব্ৰাইটনৰ দৃশ্য চিত্ৰিত কৰিছিল।

কেৰিয়াৰ

১৮৮০ চনত জেছি লেভিংটন ইভান্সে নেচনেল গেলেৰী অৱ ভিক্টোৰিয়া আৰ্ট স্কুলত অধ্যয়ন কৰে আৰু সেই বছৰ তেওঁৰ সহপাঠীসকলৰ ভিতৰত আছিল টম ৰবাৰ্টছ, ই ফিলিপছ ফক্স, ফ্ৰেডেৰিক মেককাবিন, চাৰ্লছ ডগলাছ ৰিচাৰ্ডছন আৰু জেন ছাদাৰলেণ্ড, আৰু ১৮৮১ চনত জুলিয়ান এষ্টন আৰু ৰূপাৰ্ট বানিয়ে যোগদান কৰে আৰু ১৮৮২ চনত আৰ্থাৰ ষ্ট্ৰীটনে অধ্যয়ন কৰে।

জেছি লেভিংটন ইভান্স আছিল এগৰাকী সুপৰিচিত শিল্পী। তেওঁ আছিল টি. এইচ. মেটছ ষ্ট’ৰৰ পৰিচালক উইলিয়াম বাৰ্ড ইভান্সৰ কন্যা। তেওঁ এই অঞ্চলৰ প্ৰাথমিক বসতিপ্ৰধান থমাছ আৰু চাৰ্লট মিচেলৰ প্ৰতিকৃতি অংকন কৰা বুলি কোৱা হয়।

পঞ্চাশ বছৰতকৈও অধিক সময় জেছি এল ইভান্সে পৰিয়ালৰ সৈতে ব্ৰাইটনৰ ১৪ ডেণ্ডী ৰোডত “ক্লিফটন” নামৰ বাসভৱনত বাস কৰিছিল, কিন্তু কেতিয়াও কাম কৰিবলৈ বা তেওঁৰ শিল্পকৰ্ম বিক্ৰী কৰিবলৈ দিয়া হোৱা নাছিল কাৰণ ইয়াৰ ফলত তেওঁৰ দেউতাক আৰু পৰিয়ালে তেওঁক পোহপাল দিয়াৰ ক্ষমতাৰ ওপৰত নিন্দা কৰা হ’ব বুলি ভাবিছিল। কিন্তু ১৮৯৬ চনৰ পৰা ১৮৯৯ চনৰ ভিতৰত তেওঁ ১২৩ আৰু ১২৫ উইলিয়াম ষ্ট্ৰীটত আৰু পিছলৈ ২৩০ কলিন্স ষ্ট্ৰীটত এটা শিল্পী ষ্টুডিঅ’ ৰক্ষণাবেক্ষণ কৰে। ১৮৮০ চনত জেছি এল ইভান্সে মেলবৰ্ণৰ আন্তঃঔপনিৱেশিক ঔদ্যোগিক প্ৰদৰ্শনীত অংশগ্ৰহণ কৰে। নেচনেল গেলেৰী অৱ ভিক্টোৰিয়া স্কুলত (১৮৮০–১৮৯১; ১৯০৩–১৯০৪) ফ্ৰেড মেককাবিন আৰু জৰ্জ ফলিংছবিৰ অধীনত শিল্প প্ৰশিক্ষণ লাভ কৰি (১৮৮৮) ষ্টিল-লাইফৰ বাবে দ্বিতীয় বঁটা আৰু (১৮৯০) এণ্টিকৰ পৰা শ্ৰেষ্ঠ অংকনৰ দ্বিতীয় বঁটা লাভ কৰে। ১৮৯৪ চনৰ পৰা ১৮৯৮ চনৰ ভিতৰত ই ফিলিপছ ফক্স আৰু টিউডাৰ ছেইণ্ট জৰ্জ টাকাৰৰ অধীনত মেলবৰ্ণ স্কুল অৱ আৰ্টতো অধ্যয়ন কৰে আৰু (১৮৯৪ আৰু ১৮৯৭) লেণ্ডস্কেপৰ বাবে বঁটা লাভ কৰে। ১৮৯০ চনত এখন সমালোচনাত তেওঁৰ চিত্ৰকলাৰ বিষয়ে উল্লেখ কৰা হৈছিল যে “চিত্ৰখনৰ প্ৰতিটো সবিশেষতে চতুৰ চিত্ৰকলা আছে, আৰু অংকনটো নিশ্চিত,...” লগতে “এটা ভাল প্ৰতিকৃতি, মিহিকৈ মডেল কৰা আৰু স্লেপ-ডেছ এক্সেকিউচনৰ কোনো পৰামৰ্শৰ পৰা মুক্ত।” আৰু ফুলৰ টুকুৰা এটাৰ বিষয়ে “খৰখৰীয়া আৰু জোৰদাৰভাৱে ৰং কৰা হৈছে।” আৰু ড্ৰেপাৰীৰ অধ্যয়নৰ ক্ষেত্ৰত “পোহৰ আৰু ছাঁৰ ব্যৱস্থাপনা লক্ষণীয়ভাৱে ভাল।” বুলি মন্তব্য কৰা হৈছিল।

মেলবৰ্ণত জেছি এল ইভান্সে নেচনেল গেলেৰী অৱ ভিক্টোৰিয়া আৰু মেলবৰ্ণ স্কুল অৱ আৰ্টত ছাত্ৰ প্ৰদৰ্শনীত প্ৰদৰ্শন কৰিছিল আৰু ১৮৯৬ চনলৈকে ভিক্টোৰিয়ান আৰ্টিষ্টছ ছ’চাইটিত প্ৰদৰ্শন কৰিছিল, তেওঁৰ শিল্পকৰ্মসমূহে সদায় শিল্প সমালোচকৰ পৰা ভাল মন্তব্য লাভ কৰিছিল। ১৮৯০ চনৰ শেষৰ ফালে তেওঁ নিজৰ শিল্পকৰ্ম প্ৰদৰ্শন আৰু বিক্ৰী বন্ধ কৰিবলৈ বাধ্য হৈছিল। গোটেই প্ৰাপ্তবয়স্ক জীৱনত তেওঁৰ পেচা “ঘৰৰ কৰ্তব্য” বুলি তালিকাভুক্ত কৰা হৈছিল। ২০২১ চনত ব্ৰাইটনৰ আশে-পাশে বাস কৰা বহু শিল্পীক লৈ অনুষ্ঠিত এখন প্ৰদৰ্শনীত তেওঁৰ কৰ্ম অষ্ট্ৰেলিয়ান ইম্প্ৰেছনিষ্ট কৰ্মসমূহৰ সৈতে অন্তৰ্ভুক্ত কৰা হৈছিল।

তথ্যসূত্ৰ

টোকা

উৎসসমূহ
ইজিন আকুডো

ইজিনে আকুডো আনয়াওহা (; জন্ম: ১৭ মে' ১৯৯০) এগৰাকী নাইজেৰিয়ান অধিবক্তা আৰু বিউটি কুইন৷ৰ জন্ম হৈছিল ১৯৯০ চনৰ ১৭ মে'ত দক্ষিণ-পূব নাইজেৰিয়াৰ ইমো ৰাজ্যত। ইমো ষ্টেটৰ ওৱেৰীৰ ফেডাৰেল গভৰ্ণমেণ্ট গাৰ্লছ কলেজৰ পৰা তেওঁ স্নাতক ডিগ্ৰী লাভ কৰে আৰু আবিয়া ষ্টেট ইউনিভাৰ্চিটিৰ পৰা আইন বিভাগৰ ডিগ্ৰী লাভ কৰে৷ তাৰ পিছত নাইজেৰিয়াৰ দক্ষিণ-পশ্চিম অঞ্চলত অৱস্থিত অগুন ষ্টেটত বাধ্যতামূলক নেচনেল ইউথ চাৰ্ভিচ কৰ্প সম্পূৰ্ণ কৰে। কিছুদিন তেওঁ আইন অধ্যয়ন আৰু অনুশীলন কৰিছিল।

কৰ্মজীৱন

২০১৩ চনত আকুডোৱে আন ৩১ গৰাকী প্ৰতিযোগীক পৰাস্ত কৰি মিছ নাইজেৰিয়া সৌন্দৰ্য প্ৰতিযোগিতাত জয়ী হয়। তেওঁ তাৰকা বঁটা লাভ কৰে৷

২০১৫ চনত আকুডোৱে উকীল হিচাপে নিজৰ কেৰিয়াৰ আৰম্ভ কৰে।আৰু তেওঁৰ বেচৰকাৰী সংস্থাৰ জৰিয়তে ধৰ্ষণ সংকট কেন্দ্ৰ স্থাপন কৰিছিল; নাইজেৰিয়াৰ লাগোছত অৱস্থিত এইট ফাউণ্ডেশ্যন। এটা বেচৰকাৰী আৰু অলাভজনক সংস্থাই মানসিক-সামাজিক পৰামৰ্শ প্ৰদান কৰাত মনোনিৱেশ কৰিছিল। যৌন হিংসাৰ বিৰুদ্ধে প্ৰচাৰ চলোৱাতো তেওঁ সক্ৰিয় হৈ আহিছে।

২০১৮ চনত আকুডোক মিছ নাইজেৰিয়া পেজেণ্টৰ সৃষ্টিশীল সঞ্চালক হিচাপে নিযুক্তি দিয়া হয়। তেওঁ পঞ্জীয়ন বিনামূলীয়া কৰি তুলিছে। লগতে পুৰস্কাৰসমূহো পূৰ্বৰ তুলনাত বিবেচনাযোগ্য৷

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:সৌন্দৰ্য প্ৰতিযোগী
শ্ৰেণী:অধিবক্তা
বি. বিজয়ালক্ষ্মী

বি. বিজয়ালাক্ষ্মী (১৯৫২ –১২ মে', ১৯৮৫) আছিল এগৰাকী ভাৰতীয় পদাৰ্থ বিজ্ঞানী। দুৰাৰোগ্য কৰ্কট ৰোগত আক্ৰান্ত হোৱাৰ সত্ত্বেও তেখেতৰ বৈজ্ঞানিক অনুসন্ধিৎসা আৰু জিজ্ঞাসু মানসিকতাৰ হীনদেঢ়ি ঘটা নাছিল। সমাজ আৰু ৰাজনীতিৰ ক্ষেত্ৰখনতো এসময়ত সক্ৰিয় হৈ উঠা বিজয়ালক্ষ্মীয়ে ১৯৭৮ চনত "আপেক্ষিকতাশূন্য কোৱাণ্টাম বলবিদ্যাত ঘূৰ্ণীয়মান কণিকাৰ বিশিষ্টতা" (characterizing a spinning particle in non-relativistic quantum mechanics.) উদঘাটন কৰিবলৈ অধ্যয়ন আৰম্ভ কৰিছিল।

প্ৰাৰম্ভিক জীৱন আৰু শিক্ষা

বিজয়ালক্ষ্মীৰ জন্ম হৈছিল এটা ৰক্ষণশীল পৰিয়ালত। তিৰুচিপল্লীত থকা সীতালক্ষ্মী ৰামাস্বামী কলেজৰ পৰা তেখেতে ১৯৭৪ চনত স্নাতকোত্তৰ ডিগ্ৰী লাভ কৰে। তাৰপিছত তাত্ত্বিক পদাৰ্থ বিজ্ঞানৰ বিভাগত যোগদান কৰে। ১৯৮২ চনত তেখেতে মাদ্ৰাছ বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে। তাৰপিছত তেখেতৰ সাক্ষাৎ হয় টি. জয়াৰামৰ লগত। খুব কম দিনৰ ভিতৰতে দুয়ো বিবাহপাশত আবদ্ধ হয়।

মৃত্যু

১৯৮৫ চনৰ ১২ মে'ত বিজয়ালক্ষ্মীৰ মৃত্যু হয়।

তথ্যসংগ্ৰহ

বাহ্যিক সংযোগ

বি. বিজয়ালক্ষ্মীৰ গৱেষণা

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:নাস্তিকতাবাদী
মই শংকৰদেৱে কৈছোঁ (গ্ৰন্থ)

মই শংকৰদেৱে কৈছোঁ মইনা গোস্বামীৰ দ্বাৰা ৰচিত এখন উপন্যাস। প্ৰথম প্ৰকাশ ২০২২ চনৰ নৱেম্বৰ মাহত।

উদ্ধৃতিসমূহ

শিকিবৰ বাবে সাজু হৈ থাকিলে মানুহে কৰা ভুল-শুদ্ধবোৰৰ পৰা অজস্ৰ কথা শিকিব পাৰে।

উৎস

Category:অসমীয়া উপন্যাস
জাং জি

জাং জি (, ; জন্ম: ১৯৩৭) এগৰাকী চীনা ঔপন্যাসিক আৰু গল্পকাৰ। ইয়াৰ মাজতে, তেওঁ ১৯৮৬ চনত চলচ্চিত্ৰ পৰিচালক ‘উ জুগুয়াং’ৰ জীৱনী এখনৰ সহ-লেখিকাও আছিল। তেওঁ যুৱ প্ৰটাগনিষ্ট সকলৰ বাবে বা তেওঁলোকৰ সৈতে বিভিন্ন ধৰণৰ কিতাপ লিখাৰ কাম কৰিছিল, এই কিতাপবোৰ চীনৰ জুনিয়ৰ আৰু চিনিয়ৰ হাইস্কুলৰ পাঠ্যপুথিত অন্তৰ্ভুক্ত কৰা হয়। তেওঁ নাৰীবাদী কল্পকাহিনীৰ চীনৰ প্ৰথম অৱদানকাৰীসকলৰ মাজৰ এগৰাকী। জাং জিয়ে নিজৰ কামসমূহত মানুহ আৰু প্ৰেমক ঘাইকৈ গুৰুত্ব দিছে। তেওঁ প্ৰায়ে মাক আৰু জীয়েকৰ মাজৰ আৱেগিক সম্পৰ্কৰ ওপৰত গুৰুত্ব দিয়ে, যিটো মুখ্যতঃ প্ৰাৰম্ভিক দৰিদ্ৰতা আৰু তেওঁৰ মাকে তেওঁক প্ৰদান কৰা তীব্ৰ সুৰক্ষাৰ ভেটিত গঢ় লৈ উঠিছিল। ১৯৯১ চনত জিৰ মাকৰ মৃত্যু হয় আৰু মাকৰ মৃত্যুৰ পিছত তেওঁ লিখা দ্য পাৰচন হু লাভড মি দ্য মষ্ট অন আৰ্থ ইজ গান নামৰ দীঘলীয়া আত্ম-বিবৃতিমূলক কাহিনীটোত তেওঁ মাতৃৰ জীৱনৰ অন্তিম আশীটা দিনৰ প্ৰত্যকটো দিন আৰু ৰাতিৰ বৰ্ণনা কৰিছিল তেওঁ তেওঁৰ মাকৰ আত্মোসৰ্গ, নিৰ্ভৰশীলতা আৰু সহনশীলতাৰ লগতে মাকৰ প্ৰতি তেওঁৰ বিবেচনা, অভিযোগ আৰু অনুশোচনাক মনত পেলাইছিল। উপন্যাসখন মাক আৰু জীয়েকৰ মাজৰ প্ৰেমৰ এক সৰল আৰু আড়ম্বৰহীন অভিব্যক্তি।

জাং জিৰ উপন্যাস লেডেন ৱিংছ ১৯৮২ চনত জাৰ্মান ভাষালৈ অনুবাদ কৰা হৈছিল আৰু ১৯৮৭ চনত ভিৰাগো প্ৰেছৰ দ্বাৰা ইংলেণ্ডত প্ৰকাশিত হৈছিল। তেওঁক ১৯৮৫ চনত লেডেন ৱিংছৰ বাবে আৰু ২০০৫ চনত উইদাউট আ ৱৰ্ডৰ বাবে ‘মাও দান সাহিত্য পুৰস্কাৰ’ প্ৰদান কৰা হৈছিল। দুবাৰকৈ এই বঁটা লাভ কৰা তেওঁ প্ৰথম গৰাকী লেখক। তেওঁ কেৱল ‘মাও দান সাহিত্য পুৰস্কাৰ’ লাভ কৰা একমাত্ৰ লেখকেই নহয়, তেওঁ সমসাময়িক চীনৰ আটাইতকৈ প্ৰভাৱশালী লেখকসকলৰ মাজৰ এগৰাকী। তেওঁ সমসাময়িক চীনৰ মহিলা লেখকসকলৰ প্ৰতিনিধি। শব্দৰে তেওঁ বিভিন্ন জীৱন পথ আৰু ভিন্ন নিয়তিৰ সমুখীন হোৱা বিভিন্ন মহিলাৰ ছবি আঁকে, আৰু সমসাময়িক চীনৰ মহিলাসকলৰ পৰিস্থিতি তেওঁ অনন্য দৃষ্টিকোণৰ পৰা অন্বেষণ কৰে।

ব্যক্তিগত জীৱন

জাং জিয়ে ১৯৩৭ চনৰ ২৭ এপ্ৰিলত বেইজিংত জন্মগ্ৰহণ কৰিছিল, আৰু তেওঁক তেওঁৰ মাতৃয়ে লিয়াওনিং প্ৰদেশৰ ফুচুনৰ এখন গাঁৱত ডাঙৰ-দীঘল কৰিছিল। জাং জিৰ জন্ম এটা সাধাৰণ অসামৰিক-কৰ্মচাৰী পৰিয়ালত হৈছিল। তেওঁৰ মাক-দেউতাক খুব সৰু অৱস্থাত পৃথক হৈছিল, আৰু তাৰ পিছত তেওঁ তেওঁৰ মাকৰ সৈতে বাস কৰিছিল আৰু মাকৰ উপাধি গ্ৰহণ কৰিছিল। জাং জি আৰু তেওঁৰ মাক ইগৰাকী সিগৰাকীৰ ওপৰত নিৰ্ভৰশীল আছিল আৰু অশান্ত সময়ত দীঘলীয়া, দৰিদ্ৰ জীৱন অতিবাহিত কৰিছিল। তেওঁৰ মাতৃয়ে গাওঁৰ প্ৰাথমিক বিদ্যালয়ত শিক্ষক হিচাপে কাম কৰিছিল আৰু এগৰাকী সেৱক আৰু কাৰখানাৰ মেইল-মহিলা হিচাপে কাম কৰিবলৈ বাধ্য হৈছিল। যেতিয়া তেওঁ প্ৰাথমিক বিদ্যালয় আৰু মধ্য বিদ্যালয়ত অধ্যয়নৰত আছিল তেতিয়া জাং জি ‘সংগীত’ আৰু ‘সাহিত্য’ৰ অনুৰাগী আছিল। ১৯৬০ চনত তেওঁ চীনৰ ৰেনমিন বিশ্ববিদ্যালয়ৰ (পিপলছ ইউনিভাৰ্চিটি) পৰিসংখ্যা বিভাগৰ পৰা স্নাতক ডিগ্ৰী লাভ কৰে আৰু যন্ত্ৰ উদ্যোগৰ প্ৰথমটো মন্ত্ৰালয়ত কাম কৰিবলৈ যায়।

জাং জিয়ে এগৰাকী গায়কৰ সৈতে বিবাহ পাশত আৱদ্ধ হৈছিল আৰু তেওঁলোকৰ টাং দি নামৰ এগৰাকী কন্যা সন্তান আছিল, ১৯৬৯ চনত তেওঁৰ স্বামীৰ সৈতে বিবাহ বিচ্ছেদ হয়। সাংস্কৃতিক বিপ্লৱৰ সময়ত, তেওঁক "মে চেভেন্থ কেডাৰ স্কুল"লৈ প্ৰেৰণ কৰা হৈছিল আৰু ১৯৭২ চনত তেওঁ বেইজিংলৈ ঘূৰি আহিছিল আৰু যন্ত্ৰ উদ্যোগ মন্ত্ৰালয়ত কাম কৰিবলৈ গৈছিল। জাং জিয়ে তেওঁৰ ব্যক্তিগত জীৱনত বহুতো দুখ-বেদনা সহ্য কৰিছে, তেওঁ তেওঁৰ শক্তিশালী অধ্যৱসায়ৰ দ্বাৰা দীৰ্ঘদিন ধৰি তিনি প্ৰজন্মৰ মহিলাৰ এটা পৰিয়ালক পোহপাল দি আহিছে।

তথ্যসূত্ৰ

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:চীনৰ ব্যক্তি
শ্ৰেণী:সাহিত্যিক
নৱন্যাসবাদ

নৱন্যাসবাদ মূলতঃ এনে এক সাহিত্যিক দৃষ্টিভংগী যি যুক্তিবাদী চিন্তাতকৈ ভাববাদী চিন্তাক অধিক প্ৰাধান্য দিয়ে, আৰু জগৎ-সংসাৰৰ কেন্দ্ৰত ব্যক্তিক নিদিষ্টকৈ স্থাপন কৰে। আধুনিক গণতান্ত্ৰিক সমাজ-ৰচনাত নৱন্যাসবাদী চিন্তাৰ অৱদান নগণ্য নহয়। এক স্বতন্ত্ৰ মতবাদ হিচাপে নৱন্যাসবাদে গা কৰি উঠাৰ মূলতে আছে কিছুমান বিশেষ ঐতিহাসিক ঘটনা সেইবোৰৰ ভিতৰত ফৰাছী বিপ্লৱ প্ৰধান। ইংৰাজী সাহিত্যত ১৭৯৮ চনৰ পৰা ১৮৩২ চনলৈ এই কালছোৱাক নৱন্যাসযুগ বোলা হয়। ১৭৯৮ চনত ৱৰ্ডছৱৰ্থ আৰু ক'লৰিজৰ যুটীয়া গ্ৰন্থ 'The Lyrical Ballads' প্ৰকাশ হয়। সম্পূৰ্ণ অভিনৱ বৈশিষ্ট্যৰ এই কবিতাৰ পুথিয়ে ইংৰাজী সাহিত্যত নৱন্যাসবাদী ধাৰাৰ সূচনা কৰে। ১৮৩২ চনত প্ৰখ্যাত নৱন্যাসবাদী লেখক ছাৰ ৱাল্টাৰ স্কটৰ মৃত্যু হয় আৰু সেই সময়ৰ পৰাই ইংৰাজী সাহিত্যত নৱন্যাস যুগ বা ৱৰ্ডছৱৰ্থৰ যুগৰ অৱসান ঘটে বুলি গণ্য কৰা হয়। অসমীয়া আদি আধুনিক প্ৰান্তীয় ভাৰতীয় সাহিত্যতো, বিশেষকৈ ইংৰাজী শিক্ষাৰ ব্যাপক প্ৰচলনৰ পৰিণতি হিচাপে নৱন্যাসবাদী ভাব-চিন্তাই তাৎপৰ্যপূৰ্ণ প্ৰসাৰ লাভ কৰিছিল।

তথ্যসূত্ৰ

শ্ৰেণী:সমাজ
গ্ৰন্থ

গ্ৰন্থ শব্দটো গাঁঠিৰ পৰা সৃষ্টি হৈছে। য’ত একেলগে বহুতো কাগজ বা বল্কল বা অন্যান্য সামগ্ৰীত চিয়াঁহী বা ৰঙেৰে হস্তলিখিত, ছপা কৰা, আৰু চিত্ৰিত পৃষ্ঠাৰ গোট থাকে, তাকে কিতাপ বা গ্ৰন্থ বোলে, যিবোৰক একেলগে বান্ধি এফালে গাঁঠি থোৱা হয় আৰু এফালে খুলিব পাৰি।

উদ্ধৃতি

এখন মহৎ গ্ৰন্থৰ প্ৰকাশ যিকোনো এটা জাতিৰ জীৱনতে এটা অতি তাৎপৰ্য্যপূৰ্ণ ঘটনা বুলি বিবেচিত হ’বৰ যোগ্য।
হোমেন বৰগোহাঞি
ক্লাচিক বা ধ্ৰুপদী গ্ৰন্থ হ’ল এনে এখন গ্ৰন্থ-যিখন প্ৰত্যেকে নিজৰ সংগ্ৰহত ৰাখিব বিচাৰে, কিন্তু কোনেও সেইখন পঢ়িব নিবিচাৰে।
মাৰ্ক টোৱেইন
সকলো বস্তু কিনিছা কিনা। পৰাপক্ষত মাহেকত একোখন ভাল কিতাপ কিনিবা।
যতীন্দ্ৰ নাথ দুৱৰা
মই ইংৰাজী কবিতা, নাটক, ইতিহাস আৰু অগ্ৰগণী বিজ্ঞানীসকলৰ সকলোবোৰ বাছকবনীয়া কিতাপ উপভোগ কৰিব পাৰো, কিন্তু পঢ়াশলীয়া কিতাপবোৰ উপভোগ কৰিব নোৱাাৰো৷ কাৰণ, সেইবোৰ এনে লোকৰ দ্বাৰা লিখা হয় যিসকলে কেনেকৈ উপভোগ্য কিতাপ লিখিব লাগে নাজানে।
জৰ্জ বাৰ্ণাৰ্ড শ্ব'

উৎস
সোণাপুৰ মহাবিদ্যালয়

সোণাপুৰ মহাবিদ্যালয় হৈছে ১৯৯১ চনত স্থাপিত অসমৰ কামৰূপ জিলাৰ সোণাপুৰত অৱস্থিত স্নাতক মহলাৰ এখন সাধাৰণ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত। এই মহাবিদ্যালয়খনে কলা, বাণিজ্য আৰু বৃত্তিমূলক শিক্ষাৰ স্নাতক ডিগ্ৰীৰ বিভিন্ন পাঠ্যক্ৰম আগবঢ়ায়।

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ